UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Ukraina sõda ei ole kaasa toonud olulisi vahejuhtumeid ega olukorra muutumist NATO riikide õhuruumis, kinnitavad seda iga päev jälgivad õhuväelased. Samas on jälgimine muutunud õhuturbest varjestamiseks.
#000004
Laski õhuväebaasis Poolas kostub iga natukese aja tagant lennukite müra, keegi tõuseb õhku ja keegi maandub.
#000005
"Ma arvan, et seda baasi võib nimetada NATO operatsioonide ja treeningtegevuse üheks keskuseks. Euroopas on palju baase, aga see siin on suurepärase asukohaga, me jõuame siit huvipakkuvatesse piirkondadesse väga kiiresti. Me lendame iga päev mitte üksnes Poola õhuruumis, vaid ka Balti riikides, sealhulgas Eestis. Ja see on selge märk suuremast turvalisusest kõikjal NATO-s, me ei pea kartma ohtu idast," ütles Poola õhuväe asejuht brigaadikindral Ireneusz Nowak.
#000006
Laski õhuväebaas keset Poolat on julgeoleku tagamisel tähtis kogu siinse piirkonna jaoks. Sealt iga päev väljalende tegevad piloodid ütlevad, et midagi ebatavalist nad meie õhuruumis Ukrainas käiva sõja tõttu näinud ei ole.
#000007
Baasi suurimad staarid on praegu USA hävitajad F-22, mida peetakse hävitajate hulgas oma eriliste võimete poolest klassiks omaette. Just seda tüüpi teraslindudega üle 1100 tunni lennanud piloot Michael Kendalli sõidumasin on täringumängudest inspireerituna saanud nimeks Mao Silmad. Midagi tähelepanuväärset ei ole Mao Silmade ette jäänud, kuigi sõda käib kohe teisel poole piiri.
#000008
"Ei, me ei ole näinud midagi. Meie peamine õhuruum on kohe siinsamas, põhjapoolsed alad on Kaliningradile ja Valgevenele lähemal. Me ei ole midagi erilist näinud, siin lendamine on üsna tavapärane," ütles kolonelleitnant Kendall.
#000009
"On palju pingeid ja me saame aru, et käib sõda ning me oleme eesliiniriigid, mis toob kaasa rahva suure tähelepanu ja tekitab veidi hirmu. Sellegipoolest ütleksin ma, et vaatamata pidevale pingele on olukord üsna stabiilne ja pole põhjust karta või kuidagi tugevamalt reageerida," sõnas Nowak.
#000010
Kui seni on meie piirkonnas räägitud õhuturbemissioonist, siis nüüd on NATO sellele lisaks võtnud kasutusele uue sõna – air shielding ehk varjestamine, tähistamaks senisest aktiivsemat tegutsemist.
#000012
"Õhuvarjestamine on suhteliselt uus termin, mis tähistab NATO tugevdatud ja suurendatud tegevusi õhus selleks, et kaitsta NATO territooriumi igasuguste vaenulike tegevuste eest," selgitas NATO õhuväe ühendjõudude staabiülema asetäitja brigaadikindral Ömer Gülmezoglu.
#000013
Brigaadikindral Gülmezoglu sõnul on hävitajad nähtav osa NATO tegutsemisest oma õhuruumi kaitsel, aga kaugeltki mitte ainus. Ja kuigi NATO riigid on kaitstud, tuleks tulevikku silmas pidades õhukaitsesse täiendavalt panustada.
#000014
"Õhukaitse nähtav osa on need hävitajad ja nad on uhked, aga ma arvan, et parem ja olulisem on integreeritud õhukaitsesüsteem. Ma pean silmas näiteks Patriot süsteeme ja muid maal, veel või õhus paiknevaid süsteeme. See on parem ja jätkusuutlikum viis tagada julgeolekuvihmavari NATO idatiiva kohal. See ei tähenda üksnes lennukite lendamist ja nende näitamist, ei. Nii oleks parem ja jätkusuutlikum viis, aga selleks on vaja ka poliitilist tahet nende võimekuste arendamiseks," rääkis Gülmezoglu.
#000015
Ida-Euroopa riigid ongi õhukaitse väljaehitamisega alustanud. Näiteks Poola kavatseb osta Patriot õhutõrjesüsteeme ja uuendada ka olulisel määral oma lennukiparki.
#000016
"Peamine fookus on hävitajatel F-35 – Poola õhuvägi omandab kahe eskadrilli jagu ehk 32 F-35 hävitajat. Need on parimad hävitajad maailmas, vaatamata F-22-le. Tegemist on viienda põlvkonna hävitajatega. Lisaks oleme sõlminud lepingu kolme eskadrilli jagu Korea hävitajate FA-50 ostmiseks. Ja see ei ole veel kõik – Poola ostab juurde lahingukoptereid ja toetuskoptereid. Palju asju on praegu toimumas," rääkis Nowak.
#000017
Eesti ühines Euroopa õhu- ja raketikaitse algatusega
#000019
Ukraina tahab NATO riikidega erisuhet ja julgeolekutagatisi
#000022
Politico: Euroopa kaitsetööstus ei suuda nõudluse kasvuga kaasas käia
#000023
Otse teisipäeval kell 16: Kara-Murza ja Vseviovi vestlus "Venemaa: kuhu edasi?"
#000025
Kontaveit kaotas Abu Dhabi turniiril avaseti
#000026
Aivar Hundimägi: omavalitsused jooksevad liiga lühikese finantsketi otsas
#000027
Reformierakond jätab Nursipalu otsused uuele riigikogule
#000031
Türgit tabasid mitu tugevat maavärinat, hukkunud on üle 1500 inimese
#000032
Tarmu Tammerk: valimiste kajastamisest ERR-is
#000034
Reznikov: Venemaa suurpealetung võib alata juba veebruaris
#000035
Luurejuht Budanov saab Ukraina uueks kaitseministriks
#000037
Times: Kreml muretseb, et marurahvuslased võivad teha riigipöörde
#000038
Sõja: 346. päev: Zelenski sõnul muutub olukord rindel raskemaks
#000039
CNN: Ukraina väed valmistuvad karmiks kevadeks
#000041
USA tulistas oma õhuruumis hulkuva Hiina õhupalli alla
#000042
Esmaspäev tuleb sajuta ja temperatuur tõuseb plusspoolele
#000044
Tartu maratoni korraldaja: kui vihma ei tule, siis ei tee plusskraadid rajale midagi
#000045
Eesti inimene joob aastas ära 20 tassi ravimtaimeteed
#000046
Tehisintellekt hiilib vargsi kohtunike töölauale
#000047
Maa moodi planeet tiirleb eluvööndis, meie lähedal
#000048
"Eeva" jõudis esimese Eesti filmina Berlinale lühifilmide võistlusprogrammi
#000049
Beyonce'ist sai maailmas enim Grammy auhindu võitnud artist
#000050
Heldur Harry Põlda: ma pole kunagi mõelnud ega tundnud end kellestki paremana
#000051
Suusaõpetaja: koroona muutis inimeste sportimistavasid
#000052
ETV2 teemaõhtu on pühendanud Marko Matverele
#000053
Gaasinappuse ajal põlevkiviõlile ajutise loa saanud kaugkütjad peavad taas gaasi ostma
#000054
Keskpolügoonil käisid kümme aastat tagasi samasugused vaidlused nagu praegu Nursipalus
#000055
USA tulistas alla oma õhuruumis hulkuva Hiina õhupalli
#000056